Amárynthos

Amárynthos () on Kreikan kaupunki sekä samanniminen Erétrian kunnan kunnallisyksikkö (Δημοτική Ενότητα Αμαρυνθίων, Dimotikí Enótita Amarynthíon) ja entinen itsenäinen kunta. Se sijaitsee Euboian alueyksikössä Keski-Kreikan alueella. Koko kunnallisyksikön väkiluku on 6 723 ja varsinaisen Amárynthoksen kaupungin väkiluku 3 647 (vuonna 2011).

Amárynthoksen pieni kaupunki sijaitsee Euboian saaren keskiosissa Eteläisen Euboianlahden rannalla noin kahdeksan kilometriä itään Erétrian kaupungista ja noin 28 kilometriä Chalkídan kaupungista. Amárynthoksen kunnallisyksikkö käsittää Erétrian kunnan itäosan. Kaupunki on ottanut nimensä antiikin ajan Amarynthoksen (, ) kaupungista, joka sijaitsi samalla seudulla. Se tunnettiin Artemis Amarynthian (tai Amarynthoksen) temppelistä. Nykyinen Amárynthos on pienimuotoinen lomakohde ja suosittu erityisesti ateenalaisten parissa.

Amárynthos oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Erétrian kuntaan, jolloin se muuttui uuden kunnan kunnallisyksiköksi.

 Kunnallisyksikön osat 

Amárynthoksen kunnallisyksikkö muodostuu seuraavista kylä- ja kaupunkiyhdyskunnista ja asutuksista:

 Kylä- tai kaupunki­yhdys­kunta Kylä, kaupunki tai muu asutus Väkiluku (2011) Amárynthos Amárynthos 3 647 Galázia Nerá 25 Áno Vátheia Áno Vátheia 372 Koukáki 83 Moní Agíou Nikoláou (luostari) 13 Gymnó Gymnó 2 008 Metamórfosi 22 Paratheristikós Oikodomikós Synetairismós Olympiakís Aeroporías 3 Kallithéa Kallithéa 458 Séta Káto Séta 32 Séta 60 Yhteensä: 6 723

 Lähteet 

 Aiheesta muualla 

Luokka:Erétria
Luokka:Keski-Kreikan entiset kunnat
Luokka:Keski-Kreikan kaupungit